कहानी की शुरुआत होती है पंजाब से जहां परम (अर्जुन कपूर) दशहरे जश्न में जसमीत (परिणिती चोपड़ा) को डांस करते हुए देखता है और उसे जसमीत से प्यार हो जाता है। जसमीत का हमेशा से एक ही सपना है कि वह ज्यूलरी डिजाइनर बने और अपने पैरों पर खड़ी हो सके। लेकिन जसमीत के दादाजी और भाई की सोच दकियानूसी है वो सोचते हैं कि औरतें बच्चे पैदा करने और घर संभालने के लिए होती हैं। इसलिए वो नहीं चाहते हैं कि घर कि लड़की कभी भी नौकरी करे। वहीं जसमीत हर कीमत पर अपने सपनों को पूरा करना चाहती है। यह सोचते हुए कि शादी के बाद जसमीत का पति उसके सपनों को पूरा करने देगा इसलिए वो परम से शादी कर लेती है। फिर एक ट्वीस्ट आता है और जसमीत अपने सपनों को पूरा करने के लिए लंदन चली जाती है। जसमीत के पीछे परम भी तिकड़म लगाकर लंदन पहुंच जाता है। वहां जाकर परम और जसमीत के जिंदगी में क्या मोड़ आते हैं, उन्हें वहां क्या-क्या संघर्ष करना पड़ता है…….आगे कि कहानी को जानने के लिए आपको सिनेमाहाॅल जाकर फिल्म देखना पड़ेगा।